Music Sounds Better with You

"Music Sounds Better with You" הוא השיר היחיד של להקת ההאוס הצרפתי, Stardust, שיצא לאור ב-20 ביולי 1998. Stardust כללה את המפיק תומא בנגלטר, הדי.ג'יי אלן בראקס והסולן בנג'מין דיאמונד. הם כתבו את "Music Sounds Better With You", תוך שימוש בריף גיטרה שסומפל מהשיר "Fate" של צ'אקה קאן משנת 1981.

"Music Sounds Better with You" שוחרר תחילה בחברת התקליטים של בנגלטר, Roulé. לאחר מכן יצא בהפצה רחבה יותר בחברת התקליטים וירג'ין רקורדס, עם קליפ בבימויו של מישל גונדרי. השיר הגיע למקום השני במצעד הסינגלים הבריטי באוגוסט 1998 ונשאר שם שבועיים, והפך לאחד הסינגלים הנמכרים ביותר בבריטניה באותה שנה. השיר גם עמד בראש מצעד שירי הדאנס קלאב של בילבורד האמריקאי למשך שבועיים. השיר זכה בפלטינה כפולה בבריטניה, פלטינה באוסטרליה, זהב בבלגיה וכסף בצרפת.

"Music Sounds Better with You" קיבל ביקורות חיוביות והוכתר כאחד משירי הדאנס הגדולים בכל הזמנים על ידי מספר פרסומים. Stardust הקליטו דמואים נוספים, אך החליטו להתפרק, מתוך אמונה שזה יוצר מסתורין.

הקלטה 
באמצע שנות ה-90, הדי.ג'יי אלן בראקס פגש את תומא בנגלטר מהצמד דאפט פאנק ונתן לו דמו של השיר שלו "Vertigo". בנגלטר הוציא את השיר בלייבל שלו, Roulé, בשנת 1997. לאחר ההשקה, הופיע בראקס במועדון רקס בפריז, עם בנגלטר על הקלידים וחברו של ברקס בנג'מין על השירה. באותה תקופה, דיימונד היה חבר בלהקת פאנק, שלא ראתה בעין יפה את שיתוף הפעולה שלו עם מוזיקאים אלקטרוניים. השלושה הלחינו את הגרסה הראשונה של "Music Sounds Better with You" עבור ההופעה, תוך שימוש בסאמפל בלולאה מהשיר "Fate" של צ'אקה קאן משנת 1981, שסומפל באמצעות E-mu SP-1200.

לאחר ההופעה, השלישייה עבדה על השיר באולפן הביתי של בנגלטר, Daft House. הם הוסיפו פסנתר רודס, מכונת תופים רולנד TR-909 ובסליין שהוקלט על Korg Trident. הם סידרו באמצעות מקלדת דגימה ASR-10 של Ensoniq, והפעילו מקטעים שונים על ידי הקצאתם למקשים שונים. השירה של דיאמונד והשיר האחרון נדחסו עם אלסיס 3630.

המילים נכתבו על ידי שלושת חברי הלהקה, בשיר היו שורות נוספות, שנמחקו. דיימונד הרגיש שהמילים הדלילות היו "כמו מנטרה... משהו שכולם יכלו להבין". בראקס אמר שהשלישייה האזינה לשיר המוגמר: "שמחנו מאוד כי הרגשנו שהשגנו משהו מקורי ודי חדש בצורתו".

שחרור 
"Music Sounds Better with You" יצא כסינגל על תקליט בלייבל של בנגלטר, Roulé, בתחילת 1998. לפי בראקס, השיר בלבל תחילה את באי המועדונים בפריז: "לא לקח הרבה זמן עד שאנשים הבינו את המבנה של השיר והתחילו לרקוד עליו, אבל בהאזנה הראשונה התגובה הייתה, 'מה זה?'" הסינגל היה מיועד לתקליטנים, אך הביקוש גדל לאחר שעותקים הופצו בכנס מוזיקת החורף במיאמי בשנת 1998. לדברי המנהל השותף של Roulé, גילדס לואק, הדי.ג'יי רדיו של ה-BBC פיט טונג היה הדי-ג'יי הרדיו הראשון שניגן את השיר. לואק ודיאמונד אמרו כי "Music Sounds Better with You" מכר בין 250,000 ל-400,000 עותקים ב-Roulé. בנגלטר לא נהנה מהלחץ ותשומת הלב שהסינגל הביא, שכן Roulé "היה אמור להיות תחביב, פלטפורמה יצירתית".

Stardust החתימה את הסינגל בחברת התקליטים וירג'ין רקורדס, שמכרה יותר משני מיליון עותקים ברחבי העולם על גבי תקליטי ויניל ותקליטורים. השיר עמד בראש מצעד שירי הדאנס קלאב של בילבורד במשך שבועיים והגיע למקום ה-62 בבילבורד הוט 100 בקנדה, הוא הגיע למקום השני במצעד הסינגלים הקנדי ולמקום החמישי במצעד RPM. השיר הגיע לראש המצעדים ביוון ובספרד והגיע לעשירייה הראשונה בתשע מדינות נוספות לפחות. הוא זכה למעמד פלטינה כפולה בבריטניה, פלטינה באוסטרליה, זהב בבלגיה וכסף בצרפת.

ביקורות 
ג'ון בוש מ-Allmusic תיאר את "Music Sounds Better with You" כ"אחד מסינגלי הדאנס הנשגבים ביותר שאי אפשר לעמוד בפניהם של העשור". עורכת אחרת, אנבל רוס, כינתה את השיר "נשגב בפשטותו" וראתה בו את אחד משירי הדאנס הטובים ביותר. ברוס טנטום מ-DJ Mag כתב שהשיר "לא עושה הרבה מכלום, באמת, וגם לא חייב. היא קיימת במצב של שלמות המעניקה הנאה".

בשנת 2013, Mixmag הכתירו את "Music Sounds Better with You" כשיר הדאנס השישי הטוב ביותר בכל הזמנים, וב-2018 הם כללו אותו ברשימת "המנוני הווקל האוס הגדולים ביותר". פיצ'פורק דירג אותו במקום ה-46 ברשימת השירים הטובים ביותר בשנות ה-90, וכלל אותו ב-The Pitchfork 500, ספר המאגד את השירים הגדולים ביותר מ-1977 עד 2008. ב-2011, מגזין סלנט דירג אותו כסינגל ה-99 הטוב ביותר של שנות ה-90. ב-2017, אתר BuzzFeed הכתיר אותו במקום ה-72 ברשימת שירי הדאנס הגדולים ביותר של שנות ה-90. ב-2022, פיצ'פורק הכתיר אותו כאחד משירי ההאוס הטובים ביותר של שנות ה-90, בעוד הרולינג סטון דירג אותו במקום ה-73 ברשימת שירי הדאנס הגדולים.

מורשת 
על פי בילבורד, לאחר ההצלחה של "Music Sounds Better with You", וירג'ין הציעה לבנגלטר 3 מיליון דולר כדי להפיק אלבום של Stardust. הלהקה יצרה מספר דמואים, אך נטשה אותם. נכון לשנת 2012, בראקס אמר כי אין תוכניות לשחרר את הדמואים, ואמר כי זה נותן מסתורין. מאוחר יותר הוא אמר שהוא רצה להמשיך עם Stardust, אבל בנגלטר התמקד בדאפט פאנק. מלבד הופעתם במועדון רקס, Stardust הופיעו רק פעם אחת, בסט של כ-30 דקות בפסטיבל בוראליס במונפלייה, צרפת.

דיאמונד ובראקס חידשו את קריירת הסולו שלהם. דיאמונד אמר שהוא התקשה לחזור לסגנון המוזיקה שלו אחרי Stardust, וחברת התקליטים שלו, סוני, לחצה עליו להוציא מוזיקה דומה. בנגלטר המשיך להוציא מוזיקה כדאפט פאנק עם גי-מנואל דה הומם-כריסטו. הם ביצעו מאש-אפ של "Music Sounds Better with You" ואת הסינגל שלהם משנת 2000 "One More Time" בסיבוב ההופעות שלהם בשנים 2006–2007. ההופעה נכללה בדיסק הבונוס של אלבום ההופעה החיה Alive 2007. פיצ'פורק תיאר אותו כ"שילוב כל כך 'הולי שיט' אקסטטי שזה היה נראה ממש שחצן אם זה לא היה כל כך מאושר".

ב-2011, ביג טיים ראש דגמו את השיר "Music Sounds Better with You" עבור השיר "Music Sounds Better with U". השיר הופיע גם במשחק הווידאו Grand Theft Auto V משנת 2013. ב-2019, Stardust חידשו את השיר לרגל יום השנה ה-20 שלו. האלבום הופץ מחדש על ידי חברת התקליטים Because Music ונוסף לפלטפורמות סטרימינג.

קרדיטים

Stardust 
 תומא בנגלטר - גיטרה, הפקה, כתיבת השיר, מיקס
 אלן בראקס - הפקה, כתיבת השיר, מיקס
 בנג'מין דיאמונד - שירה, כתיבת השיר

אמנים אחרים 
 דומיניק קינג - כתיבת השיר
 פרנק מוסקר - כתיבת השיר
 צ'אקה קאן - סאמפל

קישורים חיצוניים

הערות שוליים 

שירי 1998
סינגלי בכורה מ-1998
שירים באנגלית
שירים על מוזיקה
שירי מוזיקת האוס
סינגלים שהגיעו למקום הראשון ביוון
סינגלים שהגיעו למקום הראשון בספרד
סינגלים בהוצאת וירג'ין רקורדס